1. Arrondissement vu Paräis
Den 1. Arrondissement (och nach  Arrondissement du Louvre) ass ee vun zwanzeg Stadbezierker vu Paräis. E läit zentral am historeschen Häerz vu Paräis an ëmfaasst ënner anerem eent vun den eelste Quartiere vun der Stad, de Quartier des Halles, deen aus dem fréie Mëttelalter staamt.

Geographesch Lag 
Den 1. Arrondissement grenzt am Süden un de 7. a 6., am Westen un den 8., am Norden un den 2. an am Osten un den 3. a 4. Arrondissement. Den 1. Arrondissement läit haaptsächlech um rietsen Uwänner vun der Seine, begräift awer och de westlechen Deel vun der Île de la Cité.

Mat enger Fläch vun 183 Hektar ass et de véiertklengsten Arrondissement vu Paräis.

Quartieren 
Wéi all Paräisser Arrondissement ass en a véier administrativ Quartieren ënnerdeelt:

 1 - Quartier Saint-Germain-l'Auxerrois
 2 - Quartier des Halles
 3 - Quartier du Palais-Royal
 4 - Quartier de la Place Vendôme

Biller

Kuckeswäertes 
Kleng Auswiel:
 Hôtel Ritz
 Île de la Cité
 Musée des arts décoratifs de Paris
 Musée du Louvre
 Palais des Tuileries
 Palais-Royal
 Pont Neuf
 Kierch Saint-Germain-l'Auxerrois
 Sainte-Chapelle

Um Spaweck